Bygningen skal være flyttet hit fra Lom, men det finnes ingen samtidig dokumentasjon for dette. Gårdsomtalen fra 1953 i tidfester selve flyttingen til 1848, mens registeret fra 1998 i samme bok oppgir 1860 som flytteår. Det siste stemmer best, ettersom tunet ble etablert i 1851. Huset ble utvidet i bredden allerede rundt 1942 og i lengderetningen i 1995. Bygningen er bolig for dagens eier. Inntil våren 2013 inneholdt den også restauranten. var opprinnelig våningshus på gården. Etter at søre stu ble satt opp, ble nørdre tatt i bruk som kårbolig, frem til rundt 1960. Da huset ble flyttet hit fra sin tidligere plassering, var det i bare én etasje. Andre etasje ble laftet på rundt 1940, og torvtaket ble samtidig erstattet med flate, hugne skifertakstein. Bygningen er i dag (per 2018) innredet med fire gjesterom. Dette var gårdens kjølelager. Bygningen sto opprinnelig der dagens kjøkken i søre stu er plassert. Den ble flyttet til nåværende plassering da søre stu ble utvidet i 1995. Bygningen er i dag innredet som gårdsbutikk. Aurbua er ikke nevnt spesifikt i SEFRAK. Bygningen har grue og skorstein, men plasseringen, like inntil våningshusene, gjør det lite trolig at den har vært brukt som eldhus etter flyttingen til dette tunet. I dag er bygningen i bruk til tradisjonsbakst ved spesielle anledninger, som for eksempel under det årlige arrangementet «Gardmillom». Som for de andre bygningene, er dateringen av stabburet noe usikker. Det er datert til 1800-tallet i SEFRAK og til 1700-tallet i bind 2 av . Det ble flyttet til nåværende plassering fra det gamle tunet. I dag er det innredet gjesterom i første og andre etasje, på stabbursloftet. Dette ble også flyttet fra det opprinnelige Ekre-tunet. Buret er i dag innredet med bibliotek i første og gjesterom i andre etasje. Dette stabburet er antatt å være den eldste bygningen på gården; kanskje oppført så tidlig som på 1600-tallet. Den gamle delen av fjøset er også datert til 1700-tallet i SEFRAK, mens bind 2 av oppgir 1870 som byggeår. Fjøset ble ombygd i 1961 og påbygd i 1980. I 2012/2013 ble fjøset totalrenovert og inneholder i dag gårdens restaurant, i tillegg til gjesterom. Restauranten i fjøset ble åpnet våren 2013, etter å ha holdt til i peisestua i søre stu i mange år.